**INFORMACIJE O OBDELAVI OSEBNIH PODATKOV ZA POSAMEZNIKE NA GIMNAZIJI KRANJ**

Na podlagi določbe 13. člena Splošne uredbe o varstvu osebnih podatkov (GDPR)\* vam podajamo informacije o obdelavi osebnih podatkov na Gimnaziji Kranj (v nadaljevanju zavod) kot sledi:

**I. PREDSTAVITEV UPRAVLJAVCA**

Po **185**letih ustanovitve prve gimnazije v Kranju, po sto letih zidanja današnjega šolskega poslopja, 95 letih prve velike mature v Kranju je Gimnazija Kranj nedvomno pomembna ustanova. Vzgojila je številne maturante, ki so ponesli njeno ime in ime Kranja v svet. Vzgojila je tudi veliko strokovnjakov. Gimnazija v Kranju je ostala središče naprednih misli in razvoja, iz nje prihajajo nosilci prihodnjega družbenega napredka ne le v Kranju, temveč tudi v Sloveniji in zunaj nje. Za svoje delo je kranjska gimnazija dobila več velikih priznanj. Leta **1976** je predsednik republike odlikoval kranjsko gimnazijo ob **75-letnici** prve mature z odlikovanjem zaslug za narod s srebrnimi žarki. Istega leta je dobila nagrado občine Kranj, leta **1991** pa ji je Skupščina občine Kranj podelila veliko plaketo občine Kranj. Ob stoletnici prve mature leta **2001** pa je predsednik države odlikoval našo Gimnazijo s Srebrnim častnim znakom svobode Republike Slovenije za zasluge pri izobraževanju številnih generacij dijakov. Nedvomno ta priznanja kažejo na velik pomen in vlogo, ki jo je imela kranjska gimnazija v preteklosti in jo ima v sedanjosti. Danes je kranjska gimnazija ena največjih slovenskih gimnazij. V **33** učilnicah, dveh telovadnicah, konferenčni dvorani in večnamenskem prostoru trenutno poteka pouk za **33** oddelkov, v katerih je vpisano **med 900 in 1000** dijakov.

Za namene izobraževanja in izpopolnjevanja udeležencev izobraževanja, za spremljanje njihovega razvoja in napredovanja, za svetovanje in obveščanje, za namene zaposlovanja ter za nemoten potek dela zavod obdeluje osebne podatke deležnikov v izobraževanju v mejah, ki jih določajo predpisi s področja varstva osebnih podatkov oziroma izražena volja s strani deležnikov v izobraževanju.

**II. NAŠA VIZIJA VARSTVA ZASEBNOSTI OZIROMA VARSTVA OSEBNIH PODATKOV**

Na zavodu se zavzemamo za visoke standarde informacijske varnosti, zasebnosti in preglednosti ter varovanja osebnih podatkov.

**III. POOBLAŠČENA OSEBA ZA VARSTVO OSEBNIH PODATKOV**

Pooblaščena oseba za varstvo osebnih podatkov v zavodu je dostopna po telefonu na številki 04 281 17 10 in po elektronski pošti na naslovu povop@gimkr.si oz. naslovu: Gimnazija Kranj, Koroška 13, 4000 Kranj.

Deležniki v izobraževanju, na katere se nanašajo osebni podatki, lahko s pooblaščeno osebo za varstvo osebnih podatkov sami stopijo v stik glede vseh vprašanj, povezanih z obdelavo njihovih osebnih podatkov in uresničevanjem njihovih pravic na podlagi predpisov, ki urejajo varstvo osebnih podatkov.

**IV. NAMENI OBDELAVE OSEBNIH PODATKOV IN PRAVNI TEMELJI**

a) Zavod obdeluje osebne podatke posameznikov na podlagi oziroma v okvirih **zakonskega pravnega temelja**:

* [Splošna uredba o varstvu osebnih podatkov](https://eur-lex.europa.eu/legal-content/SL/TXT/?uri=CELEX:32016R0679)\* (Uredba EU 2016 Evropskega parlamenta in sveta 27. 4. 2016; GDPR)
* [Zakon o varstvu osebnih podatkov](http://www.pisrs.si/Pis.web/pregledPredpisa?id=ZAKO3906) (Ur. l RS, št. [94/07](http://www.uradni-list.si/1/objava.jsp?sop=2007-01-4690) – uradno prečiščeno besedilo in [177/20](http://www.uradni-list.si/1/objava.jsp?sop=2020-01-3110); ZVOP-1),
* [Zakon o delovnih razmerjih](http://www.pisrs.si/Pis.web/pregledPredpisa?id=ZAKO5944) (Ur. l. RS, št.[21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826),[47/15](http://www.uradni-list.si/1/objava.jsp?sop=2015-01-1930) **–** ZZSDT, [33/16](http://www.uradni-list.si/1/objava.jsp?sop=2016-01-1428) **–** PZ-F, [52/16](http://www.uradni-list.si/1/objava.jsp?sop=2016-01-2296)in[15/17](http://www.uradni-list.si/1/objava.jsp?sop=2017-01-0741) **–** odl. US,  [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE; ZDR-1),
* [Zakon o evidencah na področju dela in socialne varnosti](http://www.pisrs.si/Pis.web/pregledPredpisa?id=ZAKO4400) (Ur. l. RS, št. 40/06; ZEPDSV),
* [Zakon o organizaciji in financiranju vzgoje in izobraževanja](http://www.pisrs.si/Pis.web/pregledPredpisa?id=ZAKO445) (Ur. l RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj; ZOFVI) in ostali [veljavni predpisi](https://www.gov.si/drzavni-organi/ministrstva/ministrstvo-za-izobrazevanje-znanost-in-sport/zakonodaja/) s področja vzgoje in izobraževanja, kot npr.:
* [Pravilnik o načinu in pogojih dostopa do podatkov iz centralne evidence udeležencev vzgoje in izobraževanja](http://www.pisrs.si/Pis.web/pregledPredpisa?id=PRAV10764) (Ur. l. RS, št. [43/11](http://www.uradni-list.si/1/objava.jsp?sop=2011-01-2099))
* [Zakon o poklicnem in strokovnem izobraževanju](http://www.pisrs.si/Pis.web/pregledPredpisa?id=ZAKO4325) (Ur. l. RS, št.  [79/06](http://www.uradni-list.si/1/objava.jsp?sop=2006-01-3449), [68/17](http://www.uradni-list.si/1/objava.jsp?sop=2017-01-3194) in [46/19](http://www.uradni-list.si/1/objava.jsp?sop=2019-01-2179); ZPSI-1),
* [Zakon o gimnazijah](http://www.pisrs.si/Pis.web/pregledPredpisa?id=ZAKO450) (Ur. l. RS, št. [1/07](http://www.uradni-list.si/1/objava.jsp?sop=2007-01-0002) – uradno prečiščeno besedilo, [68/17](http://www.uradni-list.si/1/objava.jsp?sop=2017-01-3193), [6/18](http://www.uradni-list.si/1/objava.jsp?sop=2018-01-0222) – ZIO-1 in [46/19](http://www.uradni-list.si/1/objava.jsp?sop=2019-01-2180); ZGim),
	+ [Pravilnik o šolski dokumentaciji v srednješolskem izobraževanju](http://www.pisrs.si/Pis.web/pregledPredpisa?id=PRAV13432) (Ur. l. RS št. [30/18](http://www.uradni-list.si/1/objava.jsp?sop=2018-01-1382) in [70/19](http://www.uradni-list.si/1/objava.jsp?sop=2019-01-3126)),
* [Zakon o izobraževanju odraslih](http://www.pisrs.si/Pis.web/pregledPredpisa?id=ZAKO7641) (Ur. l. RS, št. [6/18](http://www.uradni-list.si/1/objava.jsp?sop=2018-01-0222) in [189/20](http://www.uradni-list.si/1/objava.jsp?sop=2020-01-3287) – ZFRO; ZIO-1),
	+ [Pravilnik o evidencah in dokumentaciji v izobraževanju odraslih](http://www.pisrs.si/Pis.web/pregledPredpisa?id=PRAV2718) (Uradni list RS, št. [32/00](http://www.uradni-list.si/1/objava.jsp?sop=2000-01-1493) in [6/18](http://www.uradni-list.si/1/objava.jsp?sop=2018-01-0222) – ZIO-1)
* [Zakon o višjem strokovnem izobraževanju](http://www.pisrs.si/Pis.web/pregledPredpisa?id=ZAKO4093) (Ur. l. RS, št. [86/04](http://www.uradni-list.si/1/objava.jsp?sop=2004-01-3840) in [100/13](http://www.uradni-list.si/1/objava.jsp?sop=2013-01-3603); ZVSI),

in na podlagi drugih mednarodnih pogodb, predpisov EU ter nacionalnih zakonov, ki terjajo od zavoda, da v določenih primerih posreduje osebne podatke posameznikov državnim organom in drugim upravljavcem za izpolnjevanje svojih ali njihovih ali njihovih pogodbenih obveznosti, zakonskih obveznosti ali pristojnosti.

b) Zavod v določenih primerih zaprosi deležnike v izobraževanju za podajo **privolitev** v obdelavo njihovih osebnih podatkov, kadar je obdelava teh podatkov potrebna za namene, ki v zakonskih pravnih temeljih niso opredeljeni, kot na primer za objavo fotografij udeleženca izobraževanja v šolskih publikacijah, na šolski spletni strani in za obveščanje javnosti o šolskih dogodkih in učnem procesu, za sodelovanje udeleženca izobraževanja v anketah, pri snemanju različnih izobraževalnih in promocijskih oddaj ipd. V teh primerih obdelava osebnih podatkov poteka v okviru s posameznikovo izjavo dopuščenega obsega osebnih podatkov, namena in dogovorjenih kanalov obveščanja, tudi po zaključku izobraževanja oz. vse do preklica.

c) Zavod osebne podatke deležnikov v izobraževanju obdeluje v okviru in za namen izvajanja različnih **dogovorov in pogodb**, kamor sodi tudi obdelava osebnih podatkov udeleženca izobraževanja in njihovih staršev za namene izvajanja programa vzgoje in izobraževanja na podlagi njihove odločitve za vpis v naš zavod.

d) Spletna stran zavod uporablja piškotke za izboljšanje vaše uporabniške izkušnje.

**V. UPORABNIKI OSEBNIH PODATKOV IN MOREBITNI PRENOS OSEBNIH PODATKOV V TRETJE DRŽAVE**

Zbranih osebnih podatkov zavod ne posreduje izven EU območja (t.i. tretjim državam). V primeru posredovanja na strežnike v tretje države vas bomo o tem informirali. Zavod v tem primeru upošteva dejstvo, da se osebni podatki lahko prenesejo v tretje države le, če Informacijski pooblaščenec Republike Slovenije (IP) te države priznava kot varne države oz. države katere izvajajo zadovoljivo politiko varovanja osebnih podatkov, o čemer se izda tudi posebna odločba IP.

**VI. PRAVICE POSAMEZNIKOV**

S pisno zahtevo, poslano na naslov: Gimnazija Kranj, Koroška 13, 4000 Kranj ali gimnazija.kranj@gimkr.si lahko posameznik zahteva **dostop**, **dopolnitev**, **popravek**, **blokiranje** oz. **omejitev obdelave** ali **izbris osebnih podatkov**, **ugovarja obdelavi** podatkov, ki se obdelujejo v zvezi z njim ter zahteva **prenos podatkov**.

Posameznik lahko dane privolitve v obdelavo osebnih podatkov kadarkoli trajno ali začasno, v celoti ali delno **prekliče** s pisno zahtevo, poslano na naslov: Gimnazija Kranj, Koroška 13, 4000 Kranj ali gimnazija.kranj@gimkr.si. Preklic privolitve ne vpliva na zakonitost obdelave, ki se je na podlagi privolitve izvajala do njenega preklica.

Posameznik ima pravico vložiti **pritožbo** pri Informacijskem pooblaščencu RS (<https://www.ip-rs.si/>), če meni, da se njegovi osebni podatki shranjujejo ali kako drugače obdelujejo v nasprotju z veljavnimi predpisi, ki urejajo varstvo osebnih podatkov.

**VII. ROKI HRAMBE OSEBNIH PODATKOV**

Zavod bo obdeloval osebne podatke v obsegu, ki je potreben za uresničevanje namenov obdelave, zakonsko določenih rokov hrambe oziroma do preklica.

Datum: 11. 6. 2021